ועדת הכנסת, כנסת 20, פרוטוקול מספר 238, 2017-03-21 17:50

יואב קיש: שלום לכולם.

יואב קיש: אני פותח את הישיבה.

יואב קיש: על סדר-היום – איפה החוק של אריה?

יואב קיש: לא יהיה?

יואב קיש: מחר.

יואב קיש: אני אומר לך, ביטן, זו הישיבה האחרונה של ועדת הכנסת להיום.

דוד ביטן: לא נורא.

דוד ביטן: מחר.

יואב קיש: מחר, נכון.

יואב קיש: זה מה שאני אומר.

דוד ביטן: מחר אתה אתי עד הערב.

יואב קיש: מה שאתה רוצה.

יואב קיש: יש לנו בקשות של יושבי-ראש ועדות להקדמת הדיון בהצעת חוק מעמד ההסתדרות הציונית ושל הסוכנות היהודית לארץ ישראל.

יואב קיש: בקשת יושב-ראש ועדת הפנים והגנת הסביבה.

יואב קיש: מישהו רוצה להתייחס לזה?

אלעזר שטרן: כן.

אלעזר שטרן: מישהו יכול להסביר?

יואב קיש: כן.

יואב קיש: הנה ביטן.

יואב קיש: ביטן, תסביר את המעמד של ההסתדרות הציונית.

יואב קיש: ציונות.

יואב קיש: הוא שואל.

דוד ביטן: אתה רוצה לדעת על החוק עצמו?

אלעזר שטרן: כן.

אלעזר שטרן: אני רוצה את החוק ואז להבין למה צריך פטור.

דוד ביטן: אמרתי שהחלטנו שבמושב הזה, בסוף המושב, כמו במושב הקודם, אם מגיעות הצעות חוק פרטיות של ח"כים, אנחנו מעבירים את זה.

אלעזר שטרן: לא מבין.

אלעזר שטרן: זה הסבר, עכשיו באמת - - -

דוד ביטן: אני מסביר לך את האמת.

אלעזר שטרן: ביטן, תקשיב לי - - -

דוד ביטן: רגע, אני רוצה להסביר לך.

אלעזר שטרן: בבקשה.

דוד ביטן: אתה יכול להביא את זה מחר, לרשום את זה היום ומחר להביא.

דוד ביטן: אין שום בעיה.

דוד ביטן: לא צריך פטור.

דוד ביטן: אם זה יבוא היום, נביא את זה היום.

אלעזר שטרן: תן לי להגיד לך מה אני חושב על זה.

דוד ביטן: רגע.

דוד ביטן: אני אגיד לך מה החוקים.

דוד ביטן: אחד, זה לגבי - - -

יואב בן צור: שניהם של ביטן.

דוד ביטן: שניהם שלי, אבל יש עוד חוק שצריך לבוא.

דוד ביטן: לא הגיע החוק של אילת?

יואב קיש: מחר בכל מקרה.

יואב קיש: זה גם שלך, לא?

דוד ביטן: אתה לא רוצה לאשר את זה?

אלעזר שטרן: אני רוצה, ביטן - - -

דוד ביטן: אין לי בעיה.

דוד ביטן: אתה רוצה שנביא את זה מחר?

אלעזר שטרן: שנייה רגע.

דוד ביטן: לא, לא.

דוד ביטן: זה לא עניין - - -

אלעזר שטרן: אני רוצה להגיד לך משהו, ביטן - - -

דוד ביטן: הוא אוהב להיות אנטי.

יואב בן צור: איפכא מסתברא.

יואב קיש: צריך לשים אותו בחדר אחד עם - - -

דוד ביטן: אני אומר את זה בצורה ברורה - - -

אלעזר שטרן: אני רוצה להגיד לך - - -

דוד ביטן: רגע.

דוד ביטן: אני רוצה להסביר לך.

דוד ביטן: אני אמרתי והצהרתי על זה, גם במושב הקודם וגם במושב הזה.

דוד ביטן: הצעות חוק פרטיות של חברי כנסת - - -

אלעזר שטרן: מהקואליציה.

יואב בן צור: לא, לא.

אלעזר שטרן: אל תגיד לא.

אלעזר שטרן: כשוועדת שרים אישרה, זה אותו דבר.

אלעזר שטרן: נו, תתקדם.

דוד ביטן: סיימת?

דוד ביטן: לא נכון.

דוד ביטן: מה זה לקואליציה?

דוד ביטן: אני מזכיר לך שאתמול העברתי הצעות חוק בשנייה ושלישת גם של האופוזיציה.

יואב בן צור: נכון.

יואב בן צור: גם היום יש.

דוד ביטן: גם היום יש, גם מחר יהיו.

יואב בן צור: גם היום יש של אחמד טיבי.

דוד ביטן: אז תירגע, תירגע.

דוד ביטן: ועדת שרים גם תומכת בחוקים של האופוזיציה.

דוד ביטן: ואני, כיושב-ראש קואליציה, לא פעם ולא פעמיים העברתי בוועדות למרות ועדת שרים לחקיקה.

דוד ביטן: אז בוא נירגע קצת.

דוד ביטן: אבל העניין הוא זו המדיניות.

דוד ביטן: לכן, לפעמים אני צריך את האישור של הוועדה מכיוון שאני צריך עוד יום.

דוד ביטן: אבל אם לא יהיה אישור, אז מחר זה יבוא בכל מקרה.

דוד ביטן: זה לא שאני מפסיד זמן.

דוד ביטן: מחר באמת זה קריטי.

יואב קיש: כי נסגר המושב.

דוד ביטן: אם לא נאשר במקום, נסגר המושב.

יואב קיש: יש לזה חשיבות כי זה מקל את העומס ממחר.

דוד ביטן: - - - חוק ראשון זה תיקון לחוק מבקר המדינה שמבקר המדינה תומך בהצעה.

דוד ביטן: היום יש למבקר המדינה סמכויות לתת צו הגנה לאדם שבא מגוף ציבורי.

דוד ביטן: אבל אם אותו אדם שצריך צו הגנה מגיע מתוך מבקר המדינה – והיום יש, ברוך השם 400 עובדים במבקר המדינה – נוצרת סיטואציה שאין לו תרופה.

יואב בן צור: הוא מבקר את המבקר.

דוד ביטן: מבקר המדינה נמצא בניגוד עניינים.

דוד ביטן: לכן קבענו שיימנו שופט לעניין הזה.

דוד ביטן: היה מקרה אחד לפני שנה, לא החלנו את החוק עליו כי אמרנו שזה חוק חדש.

דוד ביטן: זה החוק הראשון.

יואב בן צור: לא רטרואקטיבי.

יואב קיש: זה בהסכמת המבקר.

אלעזר שטרן: בהסכמת המבקר כאילו - - -

דוד ביטן: מבקר המדינה הסכים לחוק.

דוד ביטן: נוצרה לקונה בחוק.

דוד ביטן: יש לקונה בחוק כי בעצם לא חשבו על מצב שיבוא מישהו - - -

אלעזר שטרן: הלאה, תתקדם.

דוד ביטן: החוק השני מתייחס לעניין של ההסתדרות הציונית במובן הזה - - -

יואב קיש: יש לך פה את הנציגים.

דוד ביטן: יש פטור ממכרז לפי תקנות המכרזים.

דוד ביטן: אלא מה, עם השנים אין התאמה בין המטרות שנקבעו באמנה לבין מה שהם עושים היום.

דוד ביטן: לכן הם נכנסו תמיד למצב של פרשנויות כאלה ואחרות, ואז יוצא שלמרות שזו פעילות חשובה מאוד שהממשלה חושבת שהיא חשובה, כמו למשל "תפנית" ודברים מהסוג הזה - - -

אלעזר שטרן: מה זה "תפנית"?

דוד ביטן: "תגלית".

דוד ביטן: אני לא מצליח לשמור אף פעם את השם, אני לא יודע למה, כמו שלא זכרתי את אמסטרדמסקי הזה.

דוד ביטן: המצב הזה יוצר עיכובים וגם יוצר בעיות.

דוד ביטן: אי-אפשר לעשות מכרז – הרי יש פה מצ'ינג: נגיד שהם מביאים 30 מיליון דולר והממשלה 30 מיליון דולר.

דוד ביטן: אז על המצ'ינג הזה אומרים להם לעשות מכרז.

דוד ביטן: הם לא יכולים - - - למה?

דוד ביטן: בגלל שיש הבדל בין האמנה שנכתבה באלף תשע מאות , אני לא יודע מה, לבין מה שקורה היום.

דוד ביטן: אי אפשר להוציא מכרז על דבר שזו המומחיות שלהם.

דוד ביטן: הם מביאים את הילדים, את הנערים והנערות לארץ, הם אוספים אותם - - -

אלעזר שטרן: על מה הדיון?

יואב בן צור: מה זה "מה הדיון" עכשיו?

יואב בן צור: היית בא לוועדה.

דוד ביטן: אתה ביקשת לדעת מה - - -

יואב בן צור: איפה הבעיה?

יואב קיש: לא, לא.

יואב קיש: אין בעיה.

יואב קיש: זה יבוא מחר או היום.

אלעזר שטרן: סליחה שנייה - - -

יואב קיש: הם לא קשורים לדיון.

אלעזר שטרן: אבל ביטן הסביר לי - - -

יואב קיש: אבל הם לא קשורים לדיון - - -

אלעזר שטרן: תן לי רגע.

אלעזר שטרן: הוא נתן דוגמה.

אלעזר שטרן: ביטן הכניס אותם לדיון, הם באו לדיון - - -

יואב קיש: אז תפרט, רק אל תשאל מה הבעיה.

יואב קיש: תפרט - - -

אלעזר שטרן: אני רוצה לשאול.

יואב קיש: בבקשה.

אלעזר שטרן: הוא אמר "תגלית" ו"מסע", בסדר - - -

דוד ביטן: נתתי לך דוגמה.

יואב בן צור: דוגמה הוא נתן.

דוד ביטן: תסביר לו, תסביר לו.

אלעזר שטרן: תאמין לי, הם יודעים שאני מכיר לא פחות טוב - - -

יואב קיש: ג'וש, תסביר לו בבקשה.

יואב קיש: זכות הדיבור לג'וש, ביטן.

יואב קיש: כן.

<יהושע שוורץ: קודם כל, חשוב להגיד שהחוק הזה נעשה בהסכמת משרד האוצר ומשרד המשפטים.

<יהושע שוורץ: הם הסכימו לנוסח החוק, הם נכחו עכשיו בוועדת הפנים לקריאה שנייה ושלישית והודיעו שהם מסכימים.

<יהושע שוורץ: גם עשינו התאמות בחוק לבקשתם.

<יהושע שוורץ: החוק בא לפתור בעיה שהיו התפתחויות בעם היהודי.

<יהושע שוורץ: לפני 40 שנה, בפעם האחרונה שתוקנה האמנה בין הממשלה לסוכנות או חוק המעמד, לא היו שליחים בקמפוסים ולא היה "מסע" ולא הייתה פעילות נגד BDS וכל השליחים היו שליחי עלייה.

אלעזר שטרן: ג'וש, תן לי דוגמה אחת איפה אתה צריך את זה.

<יהושע שוורץ: אני אגיד לך.

<יהושע שוורץ: הייתה פרשנות משפטית שמאחר וכתוב באמנה "ארגון פעולות עלייה", הסוכנות אחראית על ארגום פעולות עלייה – עידוד עלייה הוא לא חלק מהפטור כי לא רשום עידוד עלייה.

<יהושע שוורץ: רשום ארגון פעולות עלייה.

<יהושע שוורץ: עכשיו, מי שמבין בעלייה יודע שאי-אפשר להביא עולים בלי לעשות עידוד עלייה.

<יהושע שוורץ: עוד דוגמה זה "מסע".

<יהושע שוורץ: למרות שבמטרות של החברה כתוב שחלק מהמטרות של "מסע" זה עידוד עלייה, ו-70% או משהו כזה מהמשתתפים מצרפת, אוקראינה ורוסיה עולים, קבעו שזה לא חלק מהפטור כי "מסע" הוא זהות יהודית, וזהות יהודית לא בפטור.

<יהושע שוורץ: אז החוק בא לתקן את המצב הקיים - -

דוד ביטן: כמו המטרות.

<יהושע שוורץ: - - להכניס רשימה קצרה מאוד של 6 או 7 נושאים: שותפויות, שליחויות, זהות יהודית, עידוד עלייה – שהממשלה יכולה, זו לא חובה, רק אם היא רוצה, זה רק מסדיר את התחומים שבהם הממשלה, אם היא רוצה, היא יכולה להתקשר אתנו ללא מכרז.

יואב קיש: טוב, חברים, אנחנו עוברים להצבעה.

אלעזר שטרן: - - -

יואב קיש: אלעזר, אנחנו באמצע מליאה.

יואב קיש: אני לא רוצה להאריך.

יואב קיש: אנחנו עוברים להצבעה.

יואב קיש: אנחנו מתחילים לפי סעיף א'.

יואב קיש: מי בעד הבקשה להקדמת הדיון בקריאה שנייה ושלישית של מעמד ההסתדרות הציונית העולמית, בקשת יושב-ראש ועדת הפנים והגנת הסביבה – שירים את ידו.

יואב קיש: בעד הבקשה – פה אחד

יואב קיש: פה אחד.

יואב קיש: ולבקשת יושב-ראש הוועדה לענייני ביקורת המדינה.

יואב קיש: מי בעד?

יואב קיש: בעד הבקשה – פה אחד

יואב קיש: פה אחד.

יואב קיש: שתי ההצעות התקבלו.

יואב קיש: הישיבה סגורה.